               EURÓPAI BIZOTTSÁG
            Brüsszel, 2015.7.23.
            COM(2015) 356 final
            2015/0156(NLE)
            Javaslat
            A TANÁCS HATÁROZATA
            a legkevésbé fejlett országoknak a GATS XVI. fejezetében leírttól eltérő szolgáltatásai és szolgáltatói tekintetében a WTO-tagok által bejelentett preferenciális elbánás elfogadásával kapcsolatosan a Világkereskedelmi Szervezet Szolgáltatáskereskedelmi Tanácsában az Európai Unió nevében képviselendő álláspont meghatározásáról

               INDOKOLÁS

               1.A JAVASLAT HÁTTERE

               A javaslat okai és céljai

               A javasolt tanácsi határozat az első lépés a legkevésbé fejlett országok (LDC-országok) WTO szolgáltatási mentességének végrehajtása terén. A szolgáltatási mentesség
                  1
                lehetővé teszi, hogy a WTO-tagok egyoldalú preferenciális elbánását biztosítsanak az LDC-országoknak nyújtott szolgáltatások esetében; ehhez az szükséges, hogy a Szolgáltatáskereskedelmi Tanács elfogadja a GATS XVI. cikkében (piacra jutás) leírttól eltérő intézkedések tekintetében nyújtott, bejelentett preferenciális elbánást. A javasolt tanácsi határozat meghatározza, hogy az Unió nevében a Bizottságnak milyen álláspontot kell képviselnie a Szolgáltatáskereskedelmi Tanácsban.

               A javasolt tanácsi határozat nem tesz említést olyan elbánásról, amelyet maga az EU biztosítana majd az LDC-országoknak, ami a mentesség működésbe lépésének következő lépése lenne. A tagállamokkal konzultálva kialakított és a WTO-tagok számára a Szolgáltatáskereskedelmi Tanács 2015. február 5-i magas szintű ülésén bejelentett megközelítésnek megfelelően jelenleg zajlik az LDC-országoknak biztosítani szándékozott, és a Szolgáltatáskereskedelmi Tanácsnak bejelentendő bánásmód kidolgozása.

               Összhang a szabályozási terület jelenlegi rendelkezéseivel és az Unió egyéb szakpolitikáival

               A WTO Balin tartott kilencedik miniszteri konferenciáján az Európai Unió csatlakozott az LDC-országok szolgáltatási menetességének elfogadására vonatkozó konszenzushoz. Az EU elkötelezetett a WTO soron következő, 2015 decemberében, Nairobiban megrendezésre kerülő tizedik miniszteri konferenciájának sikere iránt, valamint amellett, hogy döntő előrehaladást érjenek el a dohai fejlesztési forduló tárgyalásai és a bali eredménycsomag – köztük az LDC-elemek – végrehajtása során. A javasolt tanácsi határozat az említett bali végrehajtási folyamat része.

               A más WTO-tagok által bejelentett preferenciális bánásmód elfogadása az LDC-országok gazdasági előrehaladásának támogatása révén hozzájárul a Szerződés azon célkitűzésének megvalósításához, amely szerint az EU-nak hozzá kell járulnia a világkereskedelem harmonikus fejlődéséhez, valamint meg kell határoznia a fejlődő országok fenntartható fejlődésének előmozdítása érdekében követendő közös politikákat
                  2
               . E javasolt elfogadás elősegíti továbbá a dohai fejlesztési menetrend szolgáltatásokról folytatott tárgyalásainak részleges lezárását.

               2.JOGALAP, SZUBSZIDIARITÁS ÉS ARÁNYOSSÁG

               Jogalap

                  A javasolt tanácsi határozat jogalapja az Európai Unió működéséről szóló szerződés (EUMSZ) 91. és 100. cikke, valamint 207. cikkének (4) bekezdése, annak 218. cikke (9) bekezdésével összefüggésben értelmezve.

               Az EUMSZ 218. cikkének (9) bekezdése előírja, hogy a Tanács a Bizottságnak vagy az Unió külügyi és biztonságpolitikai főképviselőjének a javaslata alapján jogi aktust fogad el a nemzetközi megállapodással létrehozott szervekben az említett jogi aktus elfogadása tekintetében az Unió által képviselendő álláspontok kialakítására vonatkozóan, amennyiben az említett szervnek joghatással bíró jogi aktust kell elfogadnia. A többi WTO-tag által bejelentett preferenciális elbánás elfogadása e rendelkezés hatálya alá tartozik, mivel a határozatot egy, az EU jogait és kötelezettségeit érintő, nemzetközi egyezménnyel létrehozott szerv (Szolgáltatáskereskedelmi Tanács) hozza meg.

               A biztosítandó preferenciális elbánás a szolgáltatások kereskedelméről szóló általános egyezmény szerinti kötelezettségekre vonatkozik, és valamennyi szolgáltatási ágazatot érintheti, beleértve a közlekedési szolgáltatásokat is. A javasolt határozat ezért az EUMSZ 91. és 100. cikkének, valamint 207. cikke (4) bekezdése, első albekezdésének hatálya alá tartozik.

               3.KÖLTSÉGVETÉSI VONZATOK

                  A javaslat nincs hatással az uniós költségvetésre.

               4.EGYÉB ELEMEK

               Végrehajtási tervek, valamint a nyomon követés, az értékelés és a jelentéstétel szabályai

                  A más WTO-tagok által az LDC-országoknak biztosított preferenciális elbánás jóváhagyása nem igényel semmilyen végrehajtási eljárást az EU-n belül.

               2015/0156 (NLE)

               Javaslat

               A TANÁCS HATÁROZATA

               a legkevésbé fejlett országoknak a GATS XVI. fejezetében leírttól eltérő szolgáltatásai és szolgáltatói tekintetében a WTO-tagok által bejelentett preferenciális elbánás elfogadásával kapcsolatosan a Világkereskedelmi Szervezet Szolgáltatáskereskedelmi Tanácsában az Európai Unió nevében képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 91. és 100. cikkére, valamint 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A Kereskedelmi Világszervezetet (WTO) létrehozó Marrakeshi Egyezmény IX. cikke megállapítja az egyezmény 1A. vagy 1B. vagy 1C. mellékletében és azok mellékleteiben szereplő multilaterális kereskedelmi megállapodások alóli mentességek megadásának eljárásait.

               (2)Egy olyan mentesség iránti kérelmet nyújtottak be, amelynek révén a WTO-tagok preferenciális elbánást biztosíthatnának a legkevésbé fejlett tagországok szolgáltatásainak és szolgáltatóinak anélkül, hogy az összes többi WTO-tag hasonló szolgáltatásait és szolgáltatóit is ugyanilyen elbánásban részesítenék; e mentesség kivételes eltérést jelent a szolgáltatások kereskedelméről szóló általános egyezmény (GATS) II. cikkének 1. bekezdése szerinti kötelezettségektől. A Tanács a 2011. december 14-i (2012/8/EU) tanácsi határozattal elfogadta a mentességet támogató uniós álláspontot.

               (3)A WTO 2011. december 17-i miniszteri határozata felhatalmazta a WTO-tagokat arra, hogy 15 éves időszakra ilyen preferenciális elbánást biztosítsanak a legkevésbé fejlett tagországok szolgáltatásainak és szolgáltatóinak, valamint 1. és 2. pontjában előírta, hogy az e mentesség szerinti preferenciális elbánást biztosító tagoknak értesítést kell benyújtaniuk a Szolgáltatáskereskedelmi Tanácsban, továbbá a GATS XVI. fejezetében leírttól eltérő intézkedések alkalmazását tiszteletben tartó preferenciális elbánást jóvá kell hagynia a Szolgáltatáskereskedelmi Tanácsnak a saját eljárásai szerint.

               (4)A 2013. december 7-i WTO miniszteri határozat 1.3. pontja ismételten kimondta azt a előírást, hogy a Szolgáltatáskereskedelmi Tanácsnak jóvá kell hagynia az említett intézkedéseket.

               (5)A többi WTO-tag által a legkevésbé fejlett tagországok szolgáltatásainak és szolgáltatóinak biztosított preferenciális elbánás elfogadása az Európai Unió fejlesztési célkitűzéseinek érdekében áll, és elősegíti a dohai fejlesztési menetrend szolgáltatásokról folytatott tárgyalásainak részleges lezárását.

               (6)Ezért helyénvaló megállapítani az Unió által a Szolgáltatáskereskedelmi Tanácsban képviselendő álláspontot, a WTO-tagok által, a GATS XVI. cikkében leírttól eltérő intézkedések tekintetében biztosított preferenciális elbánás jóváhagyása érdekében.

               ELFOGADTA EZT A HATÁROZATOT:

               1. cikk

               Az Unió Szolgáltatáskereskedelmi Tanácsban képviselendő álláspontjának támogatnia kell a WTO-tagok által, a legkevésbé fejlett tagországok szolgáltatásainak és szolgáltatóinak a GATS XVI. cikkében (Piacra jutás) leírttól eltérő intézkedések alkalmazása tekintetében, a 2013. december 7-i (WT/L/918) WTO miniszteri határozatnak megfelelően biztosított preferenciális elbánás jóváhagyását.

               Ezt az álláspontot az Európai Bizottság fejti ki.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     […]

                     (1)
                  A mentességek a WTO Általános Tanácsa/miniszteri konferenciája által megadott engedélyek, amelyek egyes, egyébként alkalmazandó WTO-kötelezettségektől ideiglenes eltérést engedélyeznek.

                     (2)
                  Az EUMSZ 205. és 206. cikke, valamint az EUSZ 21. cikke.


Fontos jogi nyilatkozat

|

52008PC0624

Javaslat a Tanács határozata a tagállamok által az Európai Fejlesztési Alapba fizetendő pénzügyi hozzájárulások megállapításáról (2008. évi 3. részlet)  /* COM/2008/0624 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 8.10.2008COM(2008) 624 véglegesJavaslatA TANÁCS HATÁROZATAa tagállamok által az Európai Fejlesztési Alapba fizetendő pénzügyi hozzájárulások megállapításáról (2008. évi 3. részlet)(előterjesztő: a Bizottság)INDOKOLÁSA 9. EFA pénzügyi szabályzatának hatálybalépése óta a Bizottság javaslata alapján a Tanács határoz a tagállamok által az EFA-ba fizetendő pénzügyi hozzájárulások mindhárom részletéről (a pénzügyi szabályzat 38. cikke). A 9. és 10. EFA azon eszközei esetében, melyeket az EBB (Európai Beruházási Bank) kezel, a tagállamok hozzájárulásaikat közvetlenül az EBB-nek fizetik be. A többi eszközhöz való hozzájárulást a Bizottságnak fizetik be.A 10. EFA pénzügyi szabályzatának 157. cikke értelmében a 2008-as tagállami hozzájárulásokra vonatkozó eljárást még a 9. EFA pénzügyi szabályzatának 38. cikke szabályozza.A 9. EFA pénzügyi szabályzatának 121. cikke szerint az EBB közölte a Bizottsággal az általa kezelt eszközökre vonatkozó kötelezettségvállalások és kifizetések aktualizált előrejelzéseit.E javaslat a 2008-as pénzügyi év hozzájárulásainak 3. részletére vonatkozik. A 9. EFA pénzügyi szabályzata 38. cikke (2) bekezdésének megfelelően a következő ütemtervet állapították meg e részlet vonatkozásában: (1) a Bizottság október 10-ig benyújtja javaslatát; (2) a Tanács erről a részletről a bizottsági javaslat benyújtását követően 21 naptári napon belül hoz határozatot; (3) a tagállamok legkésőbb a Tanács határozatáról szóló értesítéstől számított 21 naptári napon belül fizetik be a részletből esedékes hozzájárulásokat.Végezetül emlékeztetni kell arra, hogy a 9. EFA pénzügyi szabályzata 40. cikkének (4) bekezdése úgy rendelkezik, hogy amennyiben a részletből esedékes hozzájárulás nem kerül befizetésre a megadott határidőn belül, az érintett tagállam köteles a be nem fizetett összeg után kamatot fizetni, a 40. cikkben meghatározott feltételek szerint.JavaslatA TANÁCS HATÁROZATAa tagállamok által az Európai Fejlesztési Alapba fizetendő pénzügyi hozzájárulások megállapításáról (2008. évi 3. részlet)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai között létrejött, 2000. június 23-án Cotonouban, Beninben aláírt[1], és 2005. június 25-én Luxembourgban, a Luxemburgi Nagyhercegségben felülvizsgált[2] partnerségi megállapodásra,tekintettel a tagállamok kormányainak a Tanács keretében ülésező képviselői között, az afrikai, a karibi és a csendes-óceáni államok, valamint az Európai Közösség és tagállamai között Cotonou-ban (Benin) 2000. június 23-án aláírt partnerségi megállapodás pénzügyi jegyzőkönyve értelmében a közösségi támogatás finanszírozásáról és kezeléséről és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról létrejött belső megállapodásra[3], és különösen annak 10. cikke (1) bekezdésére,tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra[4], és különösen annak 7. cikkére,tekintettel a 2003. március 27-i, a 9. EFA-ra vonatkozó pénzügyi szabályzatra[5] (a továbbiakban: 9. EFA pénzügyi szabályzata), és különösen annak 38. cikke (1) és (2) bekezdése (3) albekezdésére,tekintettel a 2008. február 18-i, a 10. EFA-ra vonatkozó pénzügyi szabályzatra[6] (a továbbiakban: 10. EFA pénzügyi szabályzata), és különösen annak 157. cikkére,tekintettel a Bizottság javaslatára[7],mivel:(1) A 10. EFA-ra vonatkozó pénzügyi szabályzat 157. cikke úgy rendelkezik, hogy a tagállamok 2008-as hozzájárulásaival kapcsolatos eljárásra gyakorlatilag még a 9. EFA pénzügyi szabályzata vonatkozik.(2) 2007. október 14-én a Bizottság közleményben tájékoztatta a Tanácsot a 2008-as pénzügyi évben kifizetésre esedékes tételekről és a hozzájárulások lehívásának ütemtervéről. December 20-án fogadta el a Tanács azt a határozatot[8], amelyben meghatározza a tagállamok EFA-hozzájárulásai lehívásának ütemtervét.(3) 2007. december 20-án a Tanács határozatot fogadott el a tagállamok által az EFA-ba fizetendő pénzügyi hozzájárulások 2008-as első részletéről[9] is. Július 8-án a Tanács elfogadta a pénzügyi hozzájárulások második részletéről szóló határozatot[10].(4) A 9. EFA-ra vonatkozó pénzügyi szabályzat 121. cikkének (1) albekezdése értelmében az Európai Beruházási Bank közölte a Bizottsággal a kötelezettségvállalások és kifizetések aktualizált előrejelzéseit,ELFOGADTA EZT A HATÁROZATOT:1. cikkA tagállamok által a Bizottságnak és az Európai Beruházási Banknak fizetendő hozzájárulás 2008-as 3. részleteit a melléklet táblázata tartalmazza.2. cikkEzt a határozatot elfogadásának napjától kell alkalmazni.3. cikkEnnek a határozatnak a 9. EFA-hoz hozzájáruló tagállamok a címzettjei.Kelt Brüsszelben,a Tanács részérőlaz elnökMELLÉKLETA 2008-as hozzájárulások harmadik részlete (euróban)ORSZÁG | az Európai Beruházási Bank részére | a Bizottság részére |NÉMETORSZÁG | 0 | 85.264.000 |BELGIUM | 0 | 14.308.000 |DÁNIA | 0 | 7.811.000 |SPANYOLORSZÁG | 0 | 21.316.000 |FRANCIAORSZÁG | 0 | 88.695.000 |GÖRÖGORSZÁG | 0 | 4.562.500 |ÍRORSZÁG | 0 | 2.263.000 |OLASZORSZÁG | 0 | 45.771.000 |LUXEMBURG | 0 | 1.058.500 |HOLLANDIA | 0 | 19.053.000 |PORTUGÁLIA | 0 | 3.540.500 |EGYESÜLT KIRÁLYSÁG | 0 | 46.318.500 |AUSZTRIA | 0 | 9.672.500 |FINNORSZÁG | 0 | 5.402.000 |SVÉDORSZÁG | 0 | 9.964.500 |ÖSSZESEN | 0 | 365.000.000 |[1] HL L 317., 2000.12.15., 3. o.[2] HL L 209., 2005.8.11., 27. o.[3] HL L 317., 2000.12.15., 355. o.[4] HL L 247., 2006.9.9., 32. o.[5] HL L 83., 2003.4.1., 1. o.[6] HL L 78., 2008.3.19., 1. o.[7] HL C […]., [ …]., […]. o.[8] 15986/07. dokumentum.[9] 15990/07. dokumentum.[10] 11132/08. dokumentum.


				|

		52014PC0626

			Javaslat A TANÁCS VÉGREHAJTÁSI HATÁROZATA a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazásának a Lett Köztársaság részére történő engedélyezéséről /* COM/2014/0626 final - 2014/0290 (NLE) */

			   	INDOKOLÁS
1.           A JAVASLAT HÁTTERE
A közös hozzáadottértékadó-rendszerről
szóló, 2006. november 28-i 2006/112/EK irányelv (a továbbiakban: a
héa-irányelv) 395. cikkének (1) bekezdése értelmében a Tanács – a Bizottság
javaslata alapján – bármely tagállamot egyhangúlag felhatalmazhatja arra, hogy
az irányelvben foglaltaktól eltérő különös intézkedéseket vezessen be a
hozzáadottérték-adó beszedésének egyszerűsítésére vagy egyes adócsalások
és -kikerülések megelőzésére.
Lettország a Bizottság által 2014. július 1-én
iktatott levélben engedélyt kért arra, hogy adómentességet adjon a legfeljebb
50 000 EUR éves árbevétellel rendelkező adóalanyoknak. A
héa-irányelv 395. cikke (2) bekezdésének megfelelően a Bizottság
2014. augusztus 7-én kelt levelében tájékoztatta a többi tagállamot Lettország
kéréséről. A Bizottság 2014. augusztus 11-én kelt levelében értesítette
Lettországot arról, hogy birtokában van a kérés elbírálásához szükséges
valamennyi információnak.
Háttér-információk
A héa-irányelv XII. címének 1. fejezete
lehetővé teszi a tagállamok számára a kisvállalkozásokra vonatkozóan
különös szabályozások alkalmazását, beleértve azt is, hogy adómentességet
nyújtsanak az egy bizonyos éves árbevételt el nem érő adóalanyoknak. Az
adómentesség maga után vonja, hogy az adóalanynak nem kell hozzáadottérték-adót
felszámítania az értékesítéseire, és következésképpen nem is vonhat le
előzetesen felszámított hozzáadottérték-adót.
Lettország számára ugyanezt a mentességet
először a 2010/584/EU tanácsi végrehajtási határozat[1] biztosította, amely
2013. december 31-én hatályát vesztette. Az intézkedés csak annyiban tért el a
héa-irányelv XII. címétől, hogy e különös szabályozás keretében az
adóalanyok éves árbevételére vonatkozó küszöbérték magasabb volt, mint a
Lettország számára jelenleg a héa-irányelv 287. cikkének (10) bekezdése
értelmében engedélyezett küszöbérték, amely 17 200 EUR.
Ezen tapasztalatok alapján Lettország kérte,
hogy engedélyezzék számára ezen – az adóalanyok számára egyébként is csak
opcionális – intézkedés alkalmazását.
A Lettország által szolgáltatott információk
alapján úgy tűnik, hogy az intézkedés hatása elhanyagolható a végső
felhasználás során beszedett adóbevételre.
A Bizottság ezért javasolja a mentesség
korlátozott ideig, 2017. december 31-ig történő engedélyezését.
Meglévő rendelkezések a javaslat által
érintett területen
Más tagállamok is kaptak már engedélyt hasonló
eltérésekre.
Összhang az Unió egyéb szakpolitikáival és
célkitűzéseivel
Ez az intézkedés összhangban áll az Uniónak a
„Gondolkozz előbb kicsiben!” Európai kisvállalkozói intézkedéscsomag:
„Small Business Act” című bizottsági közleményben (COM(2008) 394, 2008.
június 25.) rögzített, kisvállalkozásokkal kapcsolatos célkitűzéseivel.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Konzultáció az érdekelt felekkel
Nem releváns.
Szakértői vélemények
összegyűjtése és felhasználása
Külső szakértők bevonására nem volt
szükség.
Hatásvizsgálat
A határozat célja egy olyan
egyszerűsítési intézkedés biztosítása, amely a bizonyos éves árbevétel
alatt működő vállalkozások számos héa-kötelezettségét megszünteti.
Az eltérés szűk alkalmazási köre és
időben korlátozott alkalmazása miatt a hatás mindenképpen korlátozott
lesz.
3.           A JAVASLAT JOGI ELEMEI
A javaslat összefoglalása
Lettország felhatalmazása arra, hogy a
héa-irányelvtől eltérő intézkedést alkalmazzon, amely az 50 000
EUR éves árbevételt meg nem haladó vállalkozásokat érintő
egyszerűsítési intézkedés alkalmazását foglalja magában.
Jogalap
A héa-irányelv 395. cikke.
A szubszidiaritás elve
Tekintettel a héa-irányelvnek a javaslat
alapját képező rendelkezésére, a javaslat az Unió kizárólagos hatáskörébe
tartozik. Ezért a szubszidiaritás elve nem alkalmazható.
Az arányosság elve
A javaslat megfelel az arányosság elvének a
következők miatt:
A határozat tárgya engedély megadása egy
tagállam számára annak saját kérelmére, és nem jelent semminemű
kötelezettséget.
Tekintettel az eltérés korlátozott alkalmazási
területére, a különleges intézkedés arányban áll a kitűzött céllal.
A jogi aktus típusának megválasztása
Javasolt aktus: Tanácsi végrehajtási
határozat.
Más jogi aktus nem felelne meg a
következők miatt:
A héa-irányelv 395. cikke értelmében a
hozzáadottérték-adóra vonatkozó közös szabályoktól kizárólag abban az esetben
lehet eltérni, ha arra a Tanács a Bizottság javaslata alapján egyhangúlag
felhatalmazást ad. A tanácsi végrehajtási határozat az egyetlen megfelelő
eszköz, mivel címzettjei egyes tagállamok is lehetnek.
4.           KÖLTSÉGVETÉSI HATÁSOK
A javaslatnak nincsenek az uniós költségvetést
érintő vonzatai, mert Lettország az 1553/89/EGK, EURATOM tanácsi rendelet
6. cikkének megfelelően végre fogja hajtani az ellentételezés
kiszámítását.
5.           OPCIONÁLIS ELEMEK
A javaslat korlátozott időre szól.
2014/0290 (NLE)
Javaslat
A TANÁCS VÉGREHAJTÁSI HATÁROZATA
a közös hozzáadottértékadó-rendszerről
szóló 2006/112/EK irányelv 287. cikkétől eltérő különös intézkedés
alkalmazásának a Lett Köztársaság részére történő engedélyezéséről
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a közös
hozzáadottértékadó-rendszerről szóló, 2006. november 28-i
2006/112/EK tanácsi irányelvre[2]
(héa-irányelv) és különösen annak 395. cikke (1) bekezdésére,
tekintettel a Bizottság javaslatára,
mivel:
(1)       A Bizottságnál 2014. július 1-jén
iktatott levelével a Lett Köztársaság engedélyt kért a héa-irányelv
287. cikkének (10) bekezdésétől eltérő intézkedésre annak
érdekében, hogy adómentességet adjon bizonyos, legfeljebb 50 000 EUR
éves árbevétellel rendelkező adóalanyoknak. Ezen intézkedés révén az
említett adóalanyok mentesülnének a héa-irányelv XI. címének 2–6. fejezetében
rögzített héa-kötelezettségek egy része vagy összessége alól. Az említett
intézkedést már korábban is engedélyezték a Lett Köztársaság számára a 2010/584/EU
tanácsi végrehajtási határozattal[3],
amely 2013. december 31-én hatályát vesztette.
(2)       A Bizottság 2014. augusztus
7-én kelt levelében tájékoztatta a többi tagállamot Lettország kérelméről.
A Bizottság 2014. augusztus 11-én kelt levelében értesítette Lettországot
arról, hogy birtokában van a kérés elbírálásához szükséges valamennyi
információnak.
(3)       A héa-irányelv XII. címe
alapján a tagállamok már alkalmazhatnak különös szabályozást a kisvállalkozások
tekintetében. Az intézkedés csak annyiban tér el a héa-irányelv XII.
címétől, hogy e különös szabályozás keretében az adóalanyok éves
árbevételére vonatkozó küszöbérték magasabb, mint a Lettország számára a
héa-irányelv 287. cikkének (10) bekezdése értelmében engedélyezett küszöbérték,
amely 17 200 EUR.
(4)       A különös szabályozás által
biztosított magasabb küszöbérték egyszerűsítési intézkedés, mivel
jelentősen csökkentheti a legkisebb vállalkozások héa-kötelezettségeit;
ugyanakkor a különös szabályozás választható az adóalanyok számára, és a vállalkozások
dönthetnek az általános héa-szabályozás alkalmazása mellett is.
(5)       A Lettország által nyújtott
információkból kiderül, hogy a mentességnek elhanyagolható hatása lesz a
végső felhasználás során beszedett adóbevétel teljes összegére.
(6)       Az eltérés nincs hatással az
Unió hozzáadottérték-adóból származó saját forrásaira,
ELFOGADTA EZT A HATÁROZATOT:
1. cikk
A 2006/112/EK irányelv 287. cikkének (10)
bekezdésétől eltérve a Lett Köztársaság felhatalmazást kap arra, hogy
mentesítse a héa alól a legfeljebb 50 000 EUR éves árbevétellel
rendelkező adóalanyokat.
2. cikk
Ezt a határozatot 2017. december 31-ig kell
alkalmazni.
3. cikk
Ennek a határozatnak a Lett Köztársaság a
címzettje.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 256., 2010.9.30., 29. o.
[2]               HL L 347., 2006.12.11., 1. o.
[3]               HL L 256., 2010.9.30., 29. o.


Fontos jogi nyilatkozat

|

52007PC0480

Javaslat az Európai parlament és a Tanács határozata a mobil műholdas szolgáltatásokat nyújtó rendszerek kiválasztásáról és engedélyezéséről  /* COM/2007/0480 végleges - COD 2007/0174 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 22.8.2007COM(2007) 480 végleges2007/0174 (COD)JavaslatAZ EURÓPAI PARLAMENT ÉS A TANÁCS HATÁROZATAa mobil műholdas szolgáltatásokat nyújtó rendszerek kiválasztásáról és engedélyezéséről(előterjesztő: a Bizottság)INDOKOLÁSA JAVASLAT HÁTTERE |110 | A javaslat indokai és célkitűzései Az Európai Unió elektronikus hírközlési keretszabályozásának célja a verseny elősegítése, többek között a rádiófrekvenciák és számozási erőforrások hatékony használatának ösztönzésével és ezek hatékony kezelésének biztosításával, valamint a belső piac fejlesztésével, többek között a vonatkozó hálózatok és szolgáltatások tekintetében még fennálló akadályok felszámolásával, annak biztosításával, hogy az egyes hálózatok és szolgáltatások között hasonló körülmények fennállása esetén ne legyen megkülönböztetés, valamint a transzeurópai hálózatok létrehozásának és fejlesztésének, valamint a pán-európai szolgáltatások együttműködési képességének ösztönzésével (a 2002/21/EK keretirányelv 8. cikke). A műholdas hírközlés jellegénél fogva átlépi a nemzeti határokat és így a tisztán nemzeti szabályozás helyett inkább nemzetközi vagy regionális szabályozás alá tartozik. A Nemzetközi Távközlési Unió (ITU) jelenlegi szabályozása a műholdas rádiófrekvencia koordinációjára, mint a káros zavarás kezelésének eszközére, vonatkozó eljárásokat ír elő, ugyanakkor nem terjed ki a kiválasztásra vagy az engedélyezésre. Ezenkívül az elektronikus hírközlésre vonatkozó európai uniós szabályozási keretrendszer alapján a műhold-üzemeltetők kiválasztása nemzeti szinten történik. Ugyanakkor a különböző tagállamokban érvényes eltérő kiválasztási és engedélyezési rendszerek a mobil műholdas rendszerek tekintetében a pán-európai lefedettség által nyújtott előnyöket semlegesítenék és ellehetetlenítenék a meglévő rádiófrekvenciás spektrum használatát, különösen, ha figyelembe vesszük a műholdas hírközlési rendszerek azon természetes képességét, hogy Európa és egyben az Európai Unió tagállamai nagy részének lefedését teszik lehetővé, valamint azt, hogy az ilyen hírközlés céljából viszonylag korlátozott számban áll rendelkezésre rádiófrekvenciás spektrum. E javaslat ezért a mobil műholdas rendszer üzemeltetői tekintetében közösségi szinten meghatározza a közös kiválasztásra vonatkozó közösségi eljárásokat, valamint a Közösségben az ilyen rendszerek üzemeltetése tekintetében a rádiófrekvenciás spektrum használatának a kiválasztott üzemeltetők nemzeti hatóságai által történő összehangolt engedélyezésére vonatkozó rendelkezéseket. |120 | Általános háttér Figyelemmel a technológiai és piaci fejlődésre, az Európai Bizottság 2007. február 14-én elfogadta a 2007/98/EK határozatot, amely a mobil műholdas szolgáltatásokat nyújtó rendszerek által történő felhasználásra vonatkozóan kijelölte a 2 GHz-es rádiófrekvenciasávokat (1980–2010 MHz és 2170–2200 MHz), annak érdekében, hogy az ilyen rendszerekre vonatkozóan harmonizált alapon biztosítsa a spektrum hozzáférhetőségét valamennyi tagállamban. Ugyanakkor az említett határozat nem terjed ki az üzemeltetők kiválasztására és engedélyezésére vonatkozó eljárásokra. A spektrumkijelölés nyomon követéseként e javaslat uniós szintű összehangolt kiválasztási és engedélyezési folyamatra vonatkozó jogi keretrendszert hoz létre azzal a céllal, hogy lehetővé tegye a 2 GHz-es sávoknak a mobil műholdas szolgáltatások általi tényleges használatát, és elérje az elektronikus hírközlésre vonatkozó belső piaci célokat. A követő kiválasztási és engedélyezési kezdeményezés nélkül a tagállamok a 2 GHz-es sáv használatára vonatkozó lépéseket egyénileg tennék meg. Valószínű, hogy a különböző tagállamokban különböző műholdasrendszer-üzemeltetőket jelölnének ki, amely nemcsak megfosztaná ezeket az üzemeltetőket szolgáltatásaik pán-európai lefedettségétől és feldarabolná a belső piacot, hanem a káros zavarral kapcsolatos bonyolult helyzeteket is eredményezne. |130 | Meglévő rendelkezések a javaslat területén A javaslat az elektronikus hírközlésre vonatkozó EK-keretszabályozás által létrehozott jogi alapokra, különösen a 2002/21/EK keretirányelvre és a 2002/20/EK engedélyezési irányelvre épül. Az engedélyezési irányelv 8. cikkének előírásai szerint a vállalkozások kiválasztására és a rádiófrekvenciák kijelölésére kizárólag a nemzetközi megállapodásokkal (és a közösségi szabályokkal) összhangban van lehetőség. Ugyanakkor egy nemzetközi megállapodásra a valóságban nem lehet támaszkodni, mivel a mobil műhold-üzemeltetők viszonylag gyors kiválasztására és engedélyezésére van szükség. Ezért a javasolt határozat az összehangolt kiválasztási és engedélyezési eljárásra vonatkozóan közösségi szinten egy új egyedi keretrendszert határoz meg, amely kizárólag a 2 GHz-es rádiófrekvenciasávra és a mobil műholdas hírközlésre vonatkozik. |140 | Az Unió más politikáival és célkitűzéseivel való összhang A javaslat összhangban van a jobb versenyképesség révén megvalósuló növekedést és foglalkoztatást zászlajára tűző, megújult lisszaboni stratégiával és a Bizottság ehhez kapcsolódó i2010 kezdeményezésével. A világ űripara az alkalmazásaival együtt egy 90 milliárd eurós piacot képvisel, amely évente 7%-os növekedést mutat. 2005-ben az európai űripar 4,4 milliárd euró forgalmat bonyolított és 28 000 főt foglalkoztatott. Az európai űripar a műholdak gyártása, elindítása és a működtetésükkel összefüggő szolgáltatások vonatkozásában a világpiacon 40%-os részesedéssel bír. A világ öt legnagyobb műholdasrendszer-üzemeltetője közül három Európában található. A műholdas hírközlés az európai űrszektor jelenlegi bevételeinek 40%-át képviseli. A rádiófrekvenciás spektrum hatékony és következetes felhasználása elengedhetetlen az elektronikai hírközlési szolgáltatások fejlődéséhez, ezenkívül az Európai Közösséget segíti a növekedés, a versenyképesség és a foglalkoztatás ösztönzése terén. A mobil műholdas szolgáltatások kereskedelmi szinten történő elindítása várhatóan innovációt, nagyobb rugalmasságot és az európai fogyasztók számára nagyobb szolgáltatásválasztékot eredményez. |KONZULTÁCIÓ AZ ÉRDEKELT FELEKKEL ÉS HATÁSÉRTÉKELÉS |Konzultáció az érdekelt felekkel |211 | A konzultáció módszerei, a megcélzott főbb ágazatok és a válaszadók általános bemutatása A mobil műholdas szolgáltatások kiválasztására és engedélyezésére vonatkozóan javasolt átfogó keretrendszert egy 2007. március 30-tól május 30-ig tartó nyilvános konzultációra bocsátották, melybe valamennyi érdekelt felet bevonták. Közzétételére a Bizottság honlapján, valamint az Európai Unió tagállamai nemzeti közigazgatási szervein keresztül került sor. A főbb válaszadók a következők voltak. a műholdágazat (az Európai Unióhoz tartozó és azon kívüli), a nem műholdas távközlési üzemeltetők (különösen a mobiltelefon-üzemeltetők), a tagállamok néhány minisztériuma vagy nemzeti szabályozó hatósága és az Európai Űrügynökség. A hozzászólásokat a Bizottság honlapján tették közzé. |212 | A válaszok összefoglalása és azok figyelembevételének módja A konzultáció rámutatott, hogy az érdekelt felek, a tagállamok és a lehetséges pályázók széles körben támogatják a pán-európai mobil műholdas távközlési üzemeltetők kiválasztásának és engedélyezésének közösségi szintű koordinálását. Számos válaszadó támogatta továbbá a Bizottság által javasolt kiválasztási módszereket és szempontokat. A kiválasztási módszerekre és szempontokra vonatkozó bizonyos részletes követelmények tekintetében eltérő vélemények születtek, amelyek gyakran a válaszadók sajátos érdekeit tükrözték. E részletkérdéseket várhatóan komitológiai eljárás keretében a javaslat végrehajtása során vizsgálják meg. Miközben egyes érdekeltek nemzeti szinten − különösen a nemzeti engedélyezések ütemezése terén − nagyobb rugalmasságot követeltek, más válaszadók a nemzeti engedélyezési eljárások alaposabb összehangolására szólítottak fel. A Bizottság véleménye szerint a javaslat az Európai Unió szintjén ésszerű egyensúlyt jelent egyrészt a következetes és összehangolt engedélyezési folyamat végeredményének biztosítására vonatkozó igény, másrészt annak biztosítása között, hogy a vonatkozó nemzeti viszonyokat és szabályozásokat vegyék figyelembe. |213 | 2007.03.30. és 2007.05.30. között nyílt internetes konzultációt tartottak. A Bizottság 35 választ kapott. Az eredmények az alábbi címen érhetők el: http://ec.europa.eu/information_society/policy/radio_spectrum/ongoing_consult/2ghz_mss_comments/index_en.htm. |Szakértői vélemények összegyűjtése és felhasználása |221 | Az érintett tudományos/szakmai területek A Közösségben a 2 GHz-es sávban a mobil műholdas szolgáltatások kiválasztására és engedélyezésére vonatkozó harmonizált műszaki feltételek és szabályozási kérdések. |222 | Az alkalmazott módszertan A műszaki feltételekre vonatkozó elemzés és jelentés a 676/2002/EK rádióspektrum-határozat szerint történő megbízás alapján; szabályozási kérdésekre vonatkozó rendszeres ülések a nemzeti szakértőkkel; nyilvános konzultáció. |223 | A konzultációba bevont főbb szervezetek/szakértők A Postai és Távközlési Igazgatások Európai Értekezlete (CEPT); a tagállamok közigazgatási rendszereinek szakértői a nem hivatalos mobil műholdas szolgáltatási szakértői csoport keretében, valamint az engedélyezésekkel és a használati jogokkal foglalkozó COCOM munkacsoport keretében; a Bizottság szabályozási kérdésekkel foglalkozó egyéb szervezeti egységei. |2249 | A beérkezett és felhasznált tanácsok összefoglalása Nem említették visszafordíthatatlan következményekkel járó, potenciálisan súlyos veszélyek meglétét. |225 | A műszaki feltételek tekintetében a mobil műholdas szolgáltatások nyújtására alkalmas rendszerek és a kizárólag földi mobil szolgáltatásokat nyújtó rendszerek együttes jelenléte ugyanabban a spektrumban és ugyanazon a földrajzi területen nem lehetséges káros zavarás nélkül. Ezért a mobil műholdas szolgáltatások által használt spektrumra elsődleges kiosztást kell alkalmazni. A szabályozási kérdések vonatkozásában egy szakaszos felülvizsgálati folyamatból és az azt követő összehasonlító kiválasztási eljárásból álló kiválasztási opciót részesítették előnyben. A szabályozási kérdések részletkérdéseinek megoldása vonatkozásában hangsúlyozták a gyors fejlődés szükségességét. |226 | A szakértői tanácsok nyilvános hozzáférhetősége érdekében felhasznált eszközök A CEPT jelentése nyilvánosan hozzáférhető a Bizottság honlapján a következő címen: http://ec.europa.eu/information_society/policy/radio_spectrum/activities/rsc_work/meetings_2006/index_en.htm. A CEPT nyilvános konzultációt szervezett a jelentésének és a 2006. december 1-jei ECC/DEC/(06)09 határozattervezet megvitatására. A Bizottság honlapján a szabályozási kérdéseket érintő számos jelentés nyilvánosan hozzáférhető a következő címen: http://ec.europa.eu/information_society/policy/radio_spectrum/by_topics/mss/index_en.htm. A nyilvános konzultációban részt vevő válaszadók véleménye a Bizottság honlapján a következő címen férhető hozzá: http://ec.europa.eu/information_society/ policy/radio_spectrum/ongoing_consult/2ghz_mss_comments/index_en.htm. |230 | Hatásvizsgálat A fellépés elmaradása a spektrum különböző műholdas rendszerekhez történő használati jogát biztosító tagállamokban a következő következményekkel járna: a pán-európai mobil műholdas szolgáltatásokra vonatkozóan a belső piaci akadályok elhárítása nem történne meg; komolyan sérülne az e szolgáltatások alapját képező pán-európai lefedettség, a zavarás kockázata a lehető legmagasabb lenne. A jelenlegi körülmények között a műhold-üzemeltetők és a spektrumsávok kiválasztási és engedélyezési mechanizmusát valamennyi üzemeltetőre vonatkozóan a Bizottság koordinált módon választaná ki egy bizottság segítségével, amely megfelelő eszközt biztosítana a spektrum Közösségen belüli hatékony megosztására. Ezekben a sávokban a spektrumra vonatkozó kifejezett igényt tekintetbe véve úgy tűnik, hogy ez a mechanizmus biztosítja a határon átnyúló konzisztencia és az intézkedések gyorsasága közötti valódi egyensúlyt. |A JAVASLAT JOGI ELEMEI |305 | A javasolt intézkedés összefoglalása A javasolt határozat biztosítaná a mobil műholdas távközlési rendszerek kiválasztására és engedélyezésére vonatkozó jogi keretet. Az ilyen kiválasztást az általános célokkal összhangban és a javaslatban leírt versenyeztetési kiválasztási eljárást követve kellene elvégezni. Ebben a Bizottság a hírközlési bizottság támogatásával venne részt. A kiválasztott üzemeltetők engedélyeit (a rádióspektrum használati jogát) nemzeti szinten, a javaslatban meghatározott, harmonizált minimumkövetelmények alapján ítélnék oda. |310 | Jogalap EK-Szerződés 95. cikke |320 | A szubszidiaritás elve Amennyiben a javaslat nem tartozik a Közösség kizárólagos hatáskörébe, a szubszidiaritás elve alkalmazandó. |A tagállamok az alábbi okok miatt nem tudják kielégítően elérni a javaslat célkitűzéseit: |321 | Miközben az üzemeltetőket az elektronikus hírközlésre vonatkozó meglévő európai uniós keretszabályok alapján nemzeti szinten választják ki és engedélyezik, a mobil műholdas távközlés esetében a spektrum korlátozott hozzáférhetősége valószínűleg korlátozott számú műhold-üzemeltető kiválasztását kívánja meg. Ezenkívül a műholdas távközlés a határokon átnyúló jellegénél fogva jobban kezelhető közösségi intézkedéseken keresztül, mint tisztán nemzeti szabályozással. A pán-európai műholdas szolgáltatások a belső piac fontos elemét képezik, és lényeges hozzájárulást jelentenek az európai uniós célkitűzések eléréséhez. |323 | Ugyanazon spektrum használati jogának különböző tagállamok különböző műhold-üzemeltetői számára történő kiválasztása és odaítélése megakadályozná, hogy a műholdak saját természetes hatótávolságukat lefedjék, amely jellegénél fogva nagyszámú országot lefed, valamint a műholdas távközlési piac feldarabolódásának kockázatával járna és eltüntetné a műholdaknak az egyéb hírközlési módokkal szembeni természetes előnyét. Az érintett szolgáltatások mobil jellege azt is jelenti, hogy az Európai Unióban utazó polgárok élvezik az efféle szolgáltatások európai uniós szintű elérhetősége által nyújtott előnyöket. |A javaslatban szereplő célkitűzéseket a következő okok miatt lehet eredményesebben elérni közösségi fellépéssel: |324 | Az európai uniós fellépés hatása és mértéke az egész Európai Unió vonatkozásában ugyanazon üzemeltetők kiválasztásával, valamint annak biztosításával járna, hogy valamennyi tagállamban az egyes műhold-üzemeltetők számára ugyanazt a spektrumot jelölik ki. Ez lehetővé tenné, hogy a kiválasztott üzemeltetők a mobil műholdas szolgáltatásokat pán-európai szinten, a műholdas távközlés valamennyi előnyének kihasználásával nyújtsák. Ez nemzeti szinten nem érhető el. |325 | Az üzemeltetők − amelyeknek valamennyi tagállamban ugyanazt a spektrumot jelölik ki − kiválasztására vonatkozó egyetlen kötelező erejű határozat biztosítja a leghatékonyabb módon az európai uniós mobil műholdas rendszerek összehangolt bevezetését. |327 | A központosított döntéshozatal kizárólag azon üzemeltetők kiválasztására vonatkozik, amelyek számára a mobil műholdas távközlésre vonatkozó spektrum meghatározott részét jelölik ki. A tényleges engedélyezést (a spektrumkiosztást) számos harmonizált engedélyezési feltétel alapján az egyes tagállamok végeznék. A tagállamok a határozat által nem harmonizált területeken a közösségi joggal összhangban egyedi feltételeket határozhatnának meg. |A javaslat ezért megfelel a szubszidiaritás elvének. |Az arányosság elve A javaslat a következő okok miatt felel meg az arányosság elvének: |331 | A javaslat a spektrumhasználati jogokhoz kapcsolódó bizonyos feltételek kiválasztásának és meghatározásának összehangolására vonatkozó mechanizmust hoz létre. Ez nem érinti a tagállamoknak a spektrumhasználati engedély megadására vagy a nem harmonizált területeken a szolgáltatások nyújtására vonatkozó egyedi feltételek csatolásának jogát. A tagállamokat szorosan bevonják a kiválasztási eljárás részleteinek kidolgozásába. |332 | A Közösséget érintő pénzügyi költségek minimálisak lesznek és főként a kiválasztási folyamat szervezésére és végrehajtására korlátozódnak. Az igazgatási terheket a Bizottság és a tagállamok megosztva viselik, a hírközlési bizottságon keresztül mindketten továbbra is részt vesznek a kiválasztási folyamatban, majd kiadják az engedélyeket. Általánosságban a tagállamokban meglévő számos kiválasztási folyamat helyébe egy központosított kiválasztási folyamat lép, amely így a szabályozási terhek jelentős csökkenését eredményezi a nemzeti igazgatás és a pályázók számára. |Az eszközök kiválasztása |341 | Javasolt eszközök: egyéb. |342 | Egyéb eszközök nem lennének megfelelőek az alábbi okok miatt: A kialakult helyzet a műhold-üzemeltetők kiválasztására hatékony és kötelező módszert tesz szükségessé. A határozat e fenti cél elérésére egy mechanizmust hoz létre, valamint a műholdas távközlés jellegéhez kapcsolódóan tagállami kötelezettségeket állapít meg. Egy irányelv nem lenne megfelelő egy ilyen mechanizmus kialakításához. Rendeletre nincs szükség, mivel a javaslat egyetlen kiválasztási és engedélyezési kezdeményezésre korlátozódik. |KÖLTSÉGVETÉSI KIHATÁSOK |401 | E javaslat végrehajtásának költségei alapvetően a kiválasztási folyamat lefolytatásának költségeire korlátozódnak. |TOVÁBBI INFORMÁCIÓK |510 | Egyszerűsítés |511 | A javaslat előírja az (európai uniós vagy nemzeti) hatóságokra és a magánfelekre vonatkozó közigazgatási eljárások egyszerűsítését. |513 | A kiválasztás koordinálása valamennyi tagállamban csökkenteni fogja a spektrumkijelöléssel összefüggő közigazgatási eljárások terheit. A tagállamok együttműködése a hírközlési bizottságban a Bizottság irányítása alatt valósul meg. A párhuzamos közigazgatási eljárások száma csökken. |514 | A rendszerek kiválasztására vonatkozó 27 különböző nemzeti eljárástól való függés helyett, a pályázók élvezhetik az összehangolt eljárás előnyeit; a nyilvános konzultációt már ilyen módon folytatták le. |570 | A javaslat részletes magyarázata Az I. cím a határozat célkitűzését, hatályát és fogalommeghatározásait tartalmazza. A kiválasztási eljárást a II. cím határozza meg. Az üzemeltetőket a Bizottság összehasonlító kiválasztási eljárás során, a hírközlési bizottság segítségével, esetlegesen külső szakértők javaslatainak igénybevételével választja ki. A javaslat meghatározza az eljárás főbb elemeit és a kritériumokat. A III. cím előírja, hogy a tagállamok adják meg az engedélyeket a Bizottság által kiválasztott egységeknek. Néhány közös feltételt is tartalmaz, amelyeket valamennyi nemzeti engedélyezéshez csatolni kell. A IV. cím általános és záró rendelkezéseket tartalmaz, beleértve a tanácsadó és szabályozási eljárásoknak megfelelően működő bizottságot érintő rendelkezéseket is. A határozati javaslatnak a tagállamok a címzettjei. |E-12335 |1.  2007/0174 (COD)JavaslatAZ EURÓPAI PARLAMENT ÉS A TANÁCS HATÁROZATAa mobil műholdas szolgáltatásokat nyújtó rendszerek kiválasztásáról és engedélyezéséről(EGT-vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 95. cikkére,tekintettel a Bizottság javaslatára[1],tekintettel az Európai Gazdasági és Szociális Bizottság véleményére[2],tekintettel a Régiók Bizottsága véleményére[3],a Szerződés 251. cikkében megállapított eljárással összhangban[4],mivel:(1) Amint azt a Tanács 2004. december 3-i következtetéseiben megerősítette, a rádióspektrum hatékony és következetes felhasználása alapvető fontosságú az elektronikus hírközlési szolgáltatások fejlődéséhez, és hozzájárul a növekedés, a versenyképesség és a foglalkoztatás serkentéséhez; a rádióspektrumhoz való hozzáférést meg kell könnyíteni a hatékonyság javítása, az innováció elősegítése, valamint a felhasználás rugalmasságának növelése és a fogyasztói kínálat bővülése érdekében, a közérdekű célok figyelembevétele mellett.(2) Az Európai Parlament a 2007. február 14-i, „Egy európai rádiófrekvencia-politika felé” című 2006/2212. számú állásfoglalásában hangsúlyozta a hírközlés fontosságát a vidéki és a kevésbé fejlett régiókban, amelyek számára a széles sávú, alacsony frekvenciájú mobil távközlés és az új, vezeték nélküli technológiák elterjedése hatékony megoldást jelenthetne az EU 27 tagállama teljes lefedettségének elérésére, figyelembe véve az összes térség fenntartható fejlődését[5]. Az Európai Parlament megállapította továbbá, hogy a frekvenciakiosztás és -üzemeltetés szabályozása tagállamonként nagyon eltérő, és ezek a különbségek súlyos akadályt jelentenek a jól működő egységes piac kialakítása tekintetében.(3) A Bizottság az európai űrpolitikáról szóló, 2007. április 26-i közleményében[6] szintén kitűzte az innovatív műholdas távközlési szolgáltatások bevezetésének megkönnyítésére irányuló célt, különösen a kereslet távoli és vidéki térségekben történő egyesítésével, miközben hangsúlyozza a műholdas szolgáltatások és spektrum pán-európai engedélyezésének szükségességét.(4) Az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (keretirányelv)[7] célja a rádiófrekvenciák és számozási erőforrások hatékony használatának ösztönzése és ezek hatékony kezelésének biztosítása, a vonatkozó hálózatok és szolgáltatások tekintetében még fennálló akadályok felszámolása, annak biztosítása, hogy az egyes hálózatok és szolgáltatások között hasonló körülmények fennállása esetén ne legyen megkülönböztetés, valamint a transzeurópai hálózatok létrehozásának és fejlesztésének, valamint a pán-európai szolgáltatások együttműködési képességének ösztönzése.(5) A mobil műholdas szolgáltatásra alkalmas új rendszerek bevezetése hozzájárulhat a belső piac fejlődéséhez, és fokozhatja a versenyt azáltal, hogy növeli a pán-európai szolgáltatások és a végpontok közötti összeköttetések kínálatát és hozzáférhetőségét, valamint ösztönzi a hatékony beruházásokat. A mobil műholdas szolgáltatások nyújtására képes rendszerek innovatív alternatív platformot jelentenek – a végfelhasználók földrajzi helyétől függetlenül – több olyan pán-európai távközlési és műsorszórási/multicasting (csoportos adattovábbítási) szolgáltatásnak, mint a nagysebességű internet-/intranethozzáférés, a mobil multimédiás alkalmazások, a közvédelem és katasztrófaelhárítás. Ezek a szolgáltatások a Közösségben különösen a vidéki térség lefedettségét javíthatnák, áthidalva így a földrajzi alapú digitális megosztottságot, egyúttal a megújult lisszaboni stratégia célkitűzéseivel összhangban hozzájárulva az európai információs és kommunikációs technológiai ipar versenyképességéhez.(6) A műholdas távközlés jellegénél fogva átlépi a nemzeti határokat és mint ilyen a tisztán nemzeti szabályozás helyett inkább nemzetközi vagy regionális szabályozás alá tartozik. A pán-európai műholdas szolgáltatások a belső piac fontos elemét képezik és lényeges hozzájárulást jelentenek az európai uniós célkitűzések, mint például a széles sávú földrajzi lefedettség kiterjesztésének eléréséhez, összhangban az i2010 kezdeményezéssel[8]. Az elkövetkezendő években a mobil műholdas rendszerek új alkalmazásai jelennek meg.(7) A rádióspektrum 2 GHz-es frekvenciasávjainak a mobil műholdas szolgáltatásokat nyújtó rendszerek megvalósítására történő harmonizált felhasználásáról szóló, 2007. február 14-i 2007/98/EK bizottsági határozat[9] előírja, hogy a tagállamoknak a Közösségben mobil műholdas szolgáltatásokat nyújtó rendszerekhez rendelkezésre álló frekvenciasávokat 2007. július 1-jétől hozzáférhetővé kell tenniük.(8) A rádióspektrum műszaki igazgatása, ahogy annak szervezését az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozata (Rádióspektrum-határozat)[10] általánosságban és a 2007/98/EK határozat konkrét módon meghatározza, nem terjed ki a spektrumkijelölésre és a rádiófrekvenciák használati jogainak odaítélésére vonatkozó eljárásokra.(9) Az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20/EK európai parlamenti és tanácsi irányelv (engedélyezési irányelv)[11] 8. cikkének kivételével a mobil műholdas rendszer-üzemeltetőket az elektronikus hírközlésre vonatkozó meglévő európai uniós keretszabályozás alapján nemzeti szinten választják ki és engedélyezik.(10) A Nemzetközi Távközlési Unió (ITU) szabályozása a műholdas rádiófrekvencia koordinációjára, mint a káros zavarás kezelésének eszközére, vonatkozó eljárásokat ír elő, ugyanakkor nem terjed ki a kiválasztásra vagy az engedélyezésre.(11) Annak megakadályozására, hogy a tagállamok olyan határozatokat hozzanak, amelyek a belső piac felaprózódásához vezethetnek és alááshatják a keretirányelv 8. cikkében meghatározott célkitűzéseket, a mobil műholdas rendszerekre vonatkozó kiválasztási szempontokat úgy kell harmonizálni, hogy a kiválasztási folyamat eredményeképpen egész Európában ugyanazok a mobil műholdas szolgáltatási rendszerek álljanak rendelkezésre. A mobil műholdas rendszerek fejlesztésével járó magas kezdeti költségek és az ezekkel összefüggő nagyfokú technológiai és pénzügyi kockázatok megkívánják az ilyen rendszerekre vonatkozó, a széles pán-európai földrajzi lefedettségnek megfelelő méretgazdaságosságot annak érdekében, hogy gazdaságilag megvalósíthatóak maradjanak.(12) Ezenkívül az ilyen szolgáltatások sikeres bevezetése megköveteli szabályozási intézkedések tagállamok közötti összehangolását. A nemzeti kiválasztási eljárásokban fennálló különbségek a kiválasztási szempontok eltérő alkalmazása miatt − beleértve a szempontok súlyozását vagy a kiválasztási eljárások eltérő ütemezését − továbbra is okozhatják a belső piac felaprózódását. Az ilyen mobil műholdas szolgáltatások pán-európai jellegével szemben a kiválasztott sikeres pályázók nem egységes egészként való megjelenését eredményezné. A különböző mobil műhold-üzemeltetők különböző tagállamok által történő kiválasztása komplex káros zavarhelyzeteket okozhat, sőt még azt is jelentheti, hogy egy kiválasztott üzemeltetőt megakadályoz a pán-európai szolgáltatás nyújtásában, például ott, ahol a különböző rádiófrekvenciákat az üzemeltetőnek különböző tagállamokban jelölik ki. Ezért a kiválasztási szempontok harmonizációját egy közös kiválasztási mechanizmus létrehozásával kell kiegészíteni, amely valamennyi tagállamnak összehangolt kiválasztási eredményt biztosítana.(13) Mivel a kiválasztott mobil műhold-üzemeltetők engedélyezéséhez szükséges az ilyen engedélyekhez való feltételek kapcsolása, valamint figyelembe kell venni az elektronikus hírközlés területén alkalmazandó nemzeti rendelkezéseket, az engedélyezési ügyekkel a tagállamok illetékes nemzeti hatóságai foglalkoznak. Ugyanakkor a különböző tagállamok között az engedélyezési megközelítések konzisztenciájának biztosítása érdekében a spektrum szinkronizált kijelölésére és a harmonizált engedélyezési feltételekre vonatkozó rendelkezéseket közösségi szinten kell meghatározni, a közösségi joggal összeegyeztethető egyedi nemzeti feltételek sérelme nélkül.(14) Figyelembe véve a műholdas szolgáltatások bevezetéséhez szükséges aránylag hosszú időszakot és a bonyolult műszaki fejlesztési lépéseket, a mobil műholdas rendszerek műszaki és kereskedelmi fejlődésének előrehaladását a kiválasztási eljárás részeként kell értékelni.(15) Helyhez kötött földi kiegészítő elemek használatára lehet szükség annak érdekében, hogy javuljon a mobil műholdas szolgáltatás hozzáférhetősége az olyan övezetekben, ahol egy vagy több űrbe telepített állomással sem érhető el a szükséges minőségű kommunikáció. Az ilyen földi kiegészítő elemek engedélyezése ezért főként a helyi körülményekkel összefüggő feltételektől függ. Ezért ezeket nemzeti szinten kell kiválasztani és engedélyezni, a közösségi jog által meghatározott feltételeknek megfelelően.(16) Mivel a rádiófrekvenciás spektrum korlátozott mennyiségben áll rendelkezésre, ezért a kiválasztható és engedélyezhető vállalkozások számát is szükségszerűen korlátozni kell. Ugyanakkor, ha a kiválasztási folyamat arra a megállapításra jut, hogy nincs rádiófrekvenciás spektrumhiány, egyszerűsített kiválasztási eljárást kell alkalmazni, amely során - az engedélyezésekhez csatolt feltételként - a kiválasztott mobil műhold-üzemeltetőkre számos minimumkövetelmény vonatkozik.(17) Míg a kiválasztott és engedélyezett mobil műhold-üzemeltetők által történő rádiófrekvenciás spektrum-használat ellenőrzése és bármely előírt végrehajtási intézkedés nemzeti szinten történik, a Bizottság számára továbbra is fennáll a koordinált ellenőrzési és/vagy végrehajtási eljárás módozatainak megállapítására vonatkozó lehetőség.(18) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal összhangban kell elfogadni[12].(19) Mivel a tervezett fellépés célját – nevezetesen a mobil műholdas rendszer-üzemeltetők kiválasztására és engedélyezésére vonatkozó közös keretrendszernek a létrehozását – tagállami szinten nem lehet kielégítően megvalósítani, és az intézkedések terjedelme és hatásai miatt az közösségi szinten jobban megvalósítható, a Közösség a Szerződés 5. cikkében megfogalmazott szubszidiaritás elvének megfelelően intézkedéseket fogadhat el. Az ugyanebben a cikkben megfogalmazott arányosság elvének megfelelően ez a határozat nem lépi túl az említett cél eléréséhez szükséges mértéket,ELFOGADTA EZT A HATÁROZATOT:I. CÍM CÉLKITŰZÉS, HATÁLY ÉS FOGALOMMEGHATÁROZÁSOK1. CIKK CÉLKITűZÉS ÉS HATÁLY1. E határozat célja a mobil műholdas rendszer-üzemeltetők közös kiválasztására vonatkozó közösségi eljárás létrehozása, valamint a mobil műholdas szolgáltatásokra vonatkozó rádiófrekvenciás spektrum használatára kiválasztott üzemeltetők tagállamok által történő koordinált engedélyezését érintő rendelkezések meghatározása, a közösségi mobil műholdas szolgáltatásokra vonatkozó versenyképes belső piac fejlődésének elősegítése érdekében.2. A mobil műholdas rendszer-üzemeltetőket közösségi eljárással választják ki, a II. címben meghatározott rendelkezésekkel összhangban.3. A kiválasztott mobil műholdas rendszer-üzemeltetőket a tagállamok engedélyezik a III. címben meghatározott rendelkezésekkel összhangban.4. A mobil műholdas rendszerek földi kiegészítő elemeinek üzemeltetőit a tagállamok engedélyezik a III. címben meghatározott rendelkezésekkel összhangban.5. Ez a határozat a 2 GHz-es frekvenciasávra vonatkozik, amely a 2007/98/EK határozatnak megfelelően a Föld-világűr kommunikációra vonatkozóan az 1980–2010 MHz-es, a világűr-Föld kommunikációra vonatkozóan a 2170–2200 MHz-es rádiófrekvenciás spektrumot tartalmazza.2. cikk Fogalommeghatározások1. E határozat alkalmazásában a 2002/21/EK irányelvben és a 2002/20/EK irányelvben meghatározott fogalommeghatározásokat kell alkalmazni.2. Az alábbi fogalommeghatározásokat szintén alkalmazni kell:(a) „mobil műholdas rendszerek”: olyan hálózatok és kapcsolódó eszközök, amelyekkel rádiós távközlési szolgáltatás nyújtható egy mobil földi állomás és egy vagy több űrbe telepített állomás között, vagy mobil földi állomások között, egy vagy több űrbe telepített állomás révén, vagy egy mobil földi állomás és egy vagy több helyhez kötött földi telepítésű kiegészítő állomás között. Az ilyen rendszerek legalább egy űrbe telepített állomást is magukban foglalnak.(b) mobil műholdas rendszerek „földi kiegészítő elemei”: helyhez kötött földi telepítésű állomások annak érdekében, hogy javuljon a mobil műholdas szolgáltatás hozzáférhetősége az olyan övezetekben, ahol egy vagy több űrbe telepített állomással sem érhető el a szükséges minőségű kommunikáció.II. CÍMKIVÁLASZTÁSI ELJÁRÁS3. CIKK Összehasonlító kiválasztási eljárás1. A Bizottság a mobil műholdas rendszer-üzemeltetők kiválasztásához összehasonlító kiválasztási eljárást szervez. A Bizottságot a 10. cikkel összhangban a hírközlési bizottság segíti.2. Az eljárás célja, hogy a 2 GHz-es frekvenciasáv használatát indokolatlan késedelem nélkül elindítsa, miközben a pályázók számára megteremti a összehasonlító kiválasztási eljárásban való tisztességes és megkülönböztetéstől mentes részvételi lehetőséget.3. A Bizottság a 10. cikk (2) bekezdésében említett eljárással összhangban meghatározza a következőket:a) a frekvenciasávok;(b) a kiválasztott pályázóknak kiosztandó spektrum mennyisége;(c) a összehasonlító kiválasztási eljárás részletes követelményei;(d) a pályázatban szerepeltetendő adatok és dokumentumok;(e) azok a feltételek, amelyek alapján a pályázatokra vonatkozó információk nyilvánosságra hozhatók.A pályázati felhívásokat és az e bekezdés alapján meghatározott valamennyi részletes követelményt az Európai Unió Hivatalos Lapjában teszik közzé.4. A Bizottság a pályázatok elemzéséhez és/vagy értékeléséhez tanácsért vagy segítségért külső szakértőkhöz fordulhat. Az ilyen külső szakértőket szakértelmük, valamint nagy fokú függetlenségük és pártatlanságuk alapján választják ki.4. cikk A pályázatok elfogadhatósága1. A következő elfogadhatósági követelményeket kell alkalmazni:a) a pályázóknak a Közösségben székhellyel kell rendelkezniük;b) a pályázóknak meg kell határozniuk az igényelt rádiófrekvenciás spektrum mennyiségét, és csatolniuk kell a kívánt szakaszokra és kiválasztási kritériumokra vonatkozó nyilatkozatokat és bizonyítékokat, valamint valamennyi adatot és dokumentumot.2. A pályázatoket a Bizottsághoz kell benyújtani.3. A Bizottság dönt a pályázatok elfogadhatóságáról. A pályázat elfogadhatatlanságára vonatkozó valamennyi határozatot a 10. cikk (2) bekezdésében említett eljárásnak megfelelően fogadják el.4. A Bizottság a pályázókat haladéktalanul tájékoztatja, amennyiben kérelmüket elfogadhatónak ítélte és közzéteszi az elfogadott pályázók listáját. A Bizottság a pályázóktól kiegészítő információkat kérhet, amelyeket 5–20 munkanapon belül meg kell adniuk. A kérelmet elfogadhatatlannak tekintik, amennyiben ezeket az információkat a meghatározott időtartamon belül nem adják meg.5. cikk Első kiválasztási szakasz1. Az elfogadott pályázók listájának közzétételét követő 40 munkanapon belül a Bizottság felméri, hogy a pályázók a mobil műholdas rendszereik műszaki és kereskedelmi fejlődésére vonatkozóan elérik-e a kívánt szintet. Ezek az értékelések az e határozat mellékletében felsorolt szakaszok befejeződését vizsgálják. E szakaszokat a továbbiakban a Bizottság a 10. cikk (2) bekezdésében említett eljárás szerint határozza meg. A javasolt mobil műholdas rendszerek hitelességét és megvalósíthatóságát e kiválasztási fázis során végig figyelembe kell venni.2. Amennyiben az e cikk (1) bekezdésének megfelelően elfogadott alkalmas pályázók által igényelt rádiófrekvenciás spektrumra vonatkozó egyesített pályázat nem haladja meg a rendelkezésre álló, a 3. cikk (3) bekezdése szerinti rádiófrekvenciás spektrum mennyiségét, a Bizottság a 10. cikk (3) bekezdésével összhangban dönt arról, hogy valamennyi alkalmas pályázót kiválasztja és meghatározza azokat a frekvenciákat, amelyeket az egyes kiválasztott pályázók az egyes tagállamokban a III. címmel összhangban a mobil műholdas rendszer üzemeltetéséhez használhatnak.3. A Bizottság a pályázókat haladéktalanul tájékoztatja, amennyiben kérelmüket a második fázisra elfogadhatónak ítélte vagy amelyeket a (2) bekezdésnek megfelelően kiválasztott. A Bizottság közzéteszi az alkalmas vagy a kiválasztott pályázók listáját.4. Alkalmas pályázó hiányában, vagy ha az első kiválasztási fázist követően a 2 GHz-es sávban marad rendelkezésre álló spektrum, a Bizottság a 10. cikk (3) bekezdésével összhangban dönthet úgy, hogy új kiválasztási eljárást indít.6. cikk Második kiválasztási szakasz1. Amennyiben az első kiválasztási szakaszban elfogadott alkalmas pályázók által igényelt rádiófrekvenciás spektrumra vonatkozó egyesített pályázat meghaladja a rendelkezésre álló, a 3. cikk (3) bekezdése szerinti rádiófrekvenciás spektrum mennyiségét, a Bizottság a következő további szempontoknak megfelelően választja ki az alkalmas pályázókat:a) fogyasztói és versenyelőnyök;b) spektrumhatékonyság;c) pán-európai földrajzi lefedettség;d) közérdekű politikai célkitűzések.2. Az egyes kiválasztási szempontokra vonatkozó részletes követelményeket a Bizottság a 10. cikk (2) bekezdésében említett eljárás szerint határozza meg. A javasolt mobil műholdas rendszerek hitelességét és megvalósíthatóságát e kiválasztási fázis során végig figyelembe kell venni.3. Az első kiválasztási fázisban meghatározott alkalmas pályázók listájának közzétételét követő 80 munkanapon belül a Bizottság a 10. cikk (3) bekezdésével összhangban elfogadja a pályázók kiválasztására vonatkozó határozatot. A határozat meghatározza a kiválasztott pályázókat, valamint azokat a frekvenciákat, amelyeket az egyes kiválasztott pályázók az egyes tagállamokban a III. címmel összhangban a mobil műholdas rendszer üzemeltetéséhez használhatnak.III. CÍMENGEDÉLYEZÉS7. CIKK A KIVÁLASZTOTT pályázók engedélyezése1. A kiválasztott pályázó rendszere által lefedett tagállam biztosítja, hogy saját illetékes hatósága ezeknek a pályázóknak minden, a Bizottság által az 5. cikk (2) bekezdésének vagy a 6. cikk (3) bekezdésének megfelelően elfogadott bizottsági határozatban meghatározott, adott rádiófrekvencia használati jogot és a mobil műholdas rendszer üzemeltetéséhez szükséges valamennyi engedélyt megad. A bizottsági határozat rögzíti azt az időhatárt, amelyen belül a jogokat és engedélyeket meg kell adni.2. E cikk (1) bekezdése által érintett jogokra a következő közös feltételek vonatkoznak:a) a pályázók a kijelölt rádiófrekvenciás spektrumot a mobil műholdas rendszerekhez használják;b) a pályázók teljesítik a Bizottság által, a 10. cikk (2) bekezdésében említett eljárásnak megfelelően meghatározott határidők szerinti, az e határozat mellékletében meghatározott szakaszokat.c) az 5. cikk (2) bekezdése szerint kiválasztott pályázók megfelelnek a fogyasztói és versenyelőnyökkel, a spektrumhatékonysággal, a pán-európai lefedettséggel és a közérdekű politikai célkitűzésekkel kapcsolatos minimumkövetelményeknek, amelyeket részletesebben a Bizottság a 10. cikk (2) bekezdésében említett eljárással összhangban határoz meg;d) a pályázók a tagállamok illetékes hatóságainak éves jelentést nyújtanak be, amely részletezi a mobil műholdas rendszer fejlődésének helyzetét;e) a pályázók a összehasonlító kiválasztási eljárás folyamán vállalt valamennyi kötelezettségvállalásnak megfelelnek;f) a használati jogokat és az engedélyeket a 10. cikk (2) bekezdésében említett eljárás szerint a Bizottság által meghatározott időtartamra vonatkozóan adják meg.8. cikk Földi kiegészítő elemek1. A tagállamok biztosítják, hogy kérelmet követően az illetékes hatóságaik megadják a II. címnek megfelelően kiválasztott és a 7. cikk szerint a spektrum használatára engedélyezett pályázók számára a területükön lévő, a mobil műholdas rendszerek földi kiegészítő elemeinek használatához szükséges valamennyi szükséges engedélyt.2. A tagállamok nem választják ki és nem engedélyezik a mobil műholdas rendszerek földi kiegészítő elemeinek üzemeltetőit azelőtt, hogy a II. címben meghatározott kiválasztási eljárás befejeződne egy határozatnak a Bizottság által az 5. cikk (2) bekezdése vagy a 6. cikk (3) szerint történő elfogadásával. Mindez nem érinti a 2 GHz-es frekvenciasávnak a 2007/98/EK határozat keretein belüli mobil műholdas szolgáltatásokat nyújtó rendszerektől eltérő rendszerek általi használatát.3. A 2 GHz-es frekvenciasávban a mobil műholdas rendszerek földi kiegészítő elemeinek működéséhez kiadott nemzeti engedélyekre a következő közös feltételek vonatkoznak:a) az üzemeltetők a kijelölt rádiófrekvenciás spektrumot a mobil műholdas rendszerek földi kiegészítő elemeihez használják;b) a földi kiegészítő elemek a mobil műholdas rendszer szerves részét képezik és a műholdas forrás és hálózatkezelési mechanizmus ellenőrzése alatt állnak; ugyanazt az átviteli irányt és ugyanazokat a frekvenciasáv-részeket használják, mint a kapcsolódó műholdas elemek és nem növelik a kapcsolódó mobil műholdas rendszerek spektrumkövetelményeit;c) a kapcsolódó mobil műholdas rendszer műholdelemének meghibásodása esetén a földi kiegészítő elemek független működése nem haladhatja meg a 18 hónapot;d) a használati jogokat és az engedélyeket a 10. cikk (2) bekezdésében említett eljárás szerint a Bizottság által meghatározott időtartamra vonatkozóan adják meg.9. cikk Ellenőrzés és végrehajtás1. Az engedélyezett üzemeltetők felelnek az engedélyeikhez csatolt valamennyi feltétel betartásáért és a tagállamok jogszabályaiban előírt valamennyi vonatkozó engedélyezési és/vagy használati díj és költség kifizetéséért.2. A tagállamok ellenőrzik, hogy az engedélyezett üzemeltetők betartják-e a nemzeti hatóságaik által kibocsátott engedélyek feltételeit és az ellenőrzések eredményéről évente tájékoztatják a Bizottságot.3. A Bizottság a 10. cikk (2) bekezdésében említett eljárásnak megfelelően meghatározza az összehangolt ellenőrzési és/vagy végrehajtási eljárásokra vonatkozó megfelelő módozatokat, beleértve az engedélyek koordinált felfüggesztését vagy visszavonását, különösen a 7. cikk (2) bekezdésében meghatározott közös feltételek megszegése esetén.IV. CÍMÁLTALÁNOS ÉS ZÁRÓ RENDELKEZÉSEK10. CIKK BIZOTTSÁG1. A Bizottság munkáját a 2002/21/EK határozat 22. cikke által létrehozott hírközlési bizottság segíti.2. Az e bekezdésre történő hivatkozás esetén az 1999/468/EK határozat 3. és 7. cikkét kell alkalmazni, tekintettel annak 8. cikke rendelkezéseire.3. Az e bekezdésre történő hivatkozás esetén az 1999/468/EK határozat 5. és 7. cikkét kell alkalmazni, tekintettel annak 8. cikke rendelkezéseire. Az 1999/468/EK határozat 5. cikkének (6) bekezdésében meghatározott időszak egy hónap.11. cikk HatálybalépésEz a határozat az Európai Unió Hivatalos Lapjában való kihirdetését követő harmadik napon lép hatályba.12. cikk CímzettekEnnek a határozatnak a tagállamok a címzettjei.Kelt Brüsszelben,Az Európai Parlament részérőlaz elnökA Tanács részérőlaz elnökMELLÉKLET SZAKASZOK1. A Nemzetközi Távközlési Unió (ITU) koordináció iránti kérelmének benyújtása2. Műholdgyártás3. A kritikus tervezési felülvizsgálat elvégzése4. A műhold elindítására vonatkozó megállapodás5. Földi átjáró állomások6. Műholdtársítás7. A műholdak indítása8. Frekvenciakoordináció9. A műholdas szolgáltatás nyújtása az Európai Unió tagállamainak területén belülPÉNZÜGYI KIMUTATÁS1. A JAVASLAT CÍME:Mobil műholdas szolgáltatásokat nyújtó rendszerek kiválasztása és engedélyezése2. TEVÉKENYSÉGALAPÚ GAZDÁLKOZÁSI ÉS KÖLTSÉGVETÉS-TERVEZÉSI KERETÉrintett politikai terület(ek) és kapcsolódó tevékenység(ek):i2010 Információs társadalom: Elektronikus hírközlési politika és hálózati biztonság3. KÖLTSÉGVETÉSI TÉTELEK3.1. Költségvetési tételek (működési tételek és kapcsolódó technikai és igazgatási segítségnyújtási tételek ( korábban: BA-tételek)), beleértve a következő megnevezéseket:090201: Az elektronikus hírközlés területére vonatkozó közösségi politika meghatározása és végrehajtása09010401: Az elektronikus hírközlés területére vonatkozó közösségi politika meghatározása és végrehajtása – Igazgatási kiadások3.2. A fellépés és a pénzügyi kihatás időtartama:A pénzügyi hatás tervezett időtartama: 2008.3.3. Költségvetési jellemzők:Költségvetési tétel | Kiadás típusa | Új | EFTA-hozzájárulás | Tagjelölt országok hozzájárulásai | A pénzügyi terv fejezete |BGUE+B2008-090201 | kötelező | Diff.[13] | NINCS | NINCS | NINCS | Szám [1A…] |4. FORRÁSOK ÁTTEKINTÉSE4.1. Pénzügyi források4.1.1. A kötelezettségvállalási előirányzatok és a kifizetési előirányzatok áttekintésemillió EUR (három tizedesjegyig)Kiadás típusa | Szakasz száma | 2008. év | 2009 | 2010 | 2011 | 2012 | 2013 és később | Összesen: |Működési kiadások[14] |Kötelezettségvállalási előirányzatok | 8.1. | a | 0,05 | - | - | - | - | - | 0,05 |Kifizetési előirányzatok | b | 0,05 | - | - | - | - | - | 0,05 |A referenciaösszegbe beletartozó igazgatási kiadások [15] |Technikai és igazgatási segítségnyújtás (NDE) | 8.2.4. | c | 0,064 | - | - | - | - | - | 0,064 |TELJES REFERENCIAÖSSZEG |Kötelezettségvállalási előirányzatok | a+c | 0,114 |Kifizetési előirányzatok | b+c | 0,114 |A referenciaösszegbe nem beletartozó igazgatási kiadások [16] |Személyi és kapcsolódó kiadások | 8.2.5. | d | 0,234 | - | - | - | - | - | 0,234 |A referenciaösszegbe nem beletartozó, a személyi és kapcsolódó kiadásoktól eltérő kiadások | 8.2.6. | e | 0,002 | - | - | - | - | - | 0,002 |A fellépés indikatív összköltsége |TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | 0,35 |TELJES KIFIZETÉSI ELŐIRÁNYZAT, beleértve a személyi költséget | b+c+d+e | 0,35 |A társfinanszírozás részletezéseNem kell alkalmazni.4.1.2. A pénzügyi programozással való összeegyeztethetőség( A javaslat összeegyeztethető a meglévő pénzügyi programozással.( A javaslat miatt a pénzügyi terv vonatkozó fejezetének átdolgozása szükséges.( A javaslat miatt szükség lehet az intézményközi megállapodás[17] rendelkezéseinek alkalmazására (azaz rugalmassági eszköz alkalmazására vagy a a pénzügyi terv módosítására).4.1.3. A bevételre gyakorolt pénzügyi hatás( A javaslatnak nincs kihatása a bevételre( A javaslatnak van pénzügyi kihatása – a bevételre gyakorolt hatása a következő:millió EUR (egy tizedesjegyig)A fellépést megelőzően [n-1 év] | A fellépés után |A személyi állomány teljes létszáma | 2 | - | - | - | - | - |5. JELLEMZŐK ÉS CÉLKITŰZÉSEK5.1. A megvalósítás ra rövid vagy hosszú távon van-e szükségRövid távon: pán-európai szolgáltatásokat nyújtó mobil műholdas rendszer-üzemeltetők kiválasztása és engedélyezése; hosszú távon: pán-európai mobil műholdas szolgáltatások tényleges hozzáférhetősége.5.2. A közösségi részvétel által képviselt hozzáadott érték, valamint a javaslatnak az egyéb pénzügyi eszközökkel való összeegyeztethetősége és esetleges szinergiájaA közösségi részvétel az egész Közösségben biztosítja a koherens kiválasztási eredményt és megakadályozza a belső piac felaprózódását.5.3. A javaslat céljai, az attól várt eredmények, illetve az azzal összefüggő mutatók a tevékenységalapú irányítás keretébenA pán-európai mobil műholdas szolgáltatások bevezetésének megkönnyítésével a javaslat az i2010 kezdeményezéssel összhangban előreláthatólag hozzájárul a széles sáv földrajzi lefedettségének kiterjesztéséhez, valamint a megújult lisszaboni stratégia célkitűzéseinek megfelelően az európai információs a kommunikációs technológiai iparágak versenyképességének fokozásához.A várt főbb eredmények a következők:1) 2008 végére, 2009 elejére körülbelül 2-3, a 2 GHz-es rádiófrekvenciás spektrumot használó, pán-európai szolgáltatásokat nyújtó mobil műholdas rendszer-üzemeltető kiválasztása és engedélyezése;2) körülbelül 2011-től kezdve a pán-európai mobil műholdas szolgáltatások európai fogyasztói és gazdasági egységei számára tényleges hozzáférhetőség biztosítása, beleértve a nagysebességű internethozzáférést, a mobil multimédiát, a közvédelmet és a katasztrófaelhárítást.5.4. Végrehajtási módszer (indikatív)( Központosított irányítás( közvetlenül a Bizottság által( közvetetten a következőknek történő hatáskör-átruházással:( végrehajtó hivatalok( a Közösségek által létrehozott, a költségvetési rendelet 185. cikkében említettek szerinti szervek( tagállami közintézmények/közfeladatot ellátó szervek( Megosztott vagy decentralizált irányítás( a tagállamokkal( harmadik országokkal( Nemzetközi szervezetekkel közös irányítás (nevezze meg)Megjegyzés:A mobil műholdas rendszer-üzemeltetők kiválasztását a Bizottság komitológiai eljárások útján, szükség esetén külső szakértők segítségével választja ki.A kiválasztott mobil műholdas rendszer-üzemeltetők engedélyezését a tagállamok illetékes hatóságai végzik.6. FELÜGYELET ÉS ÉRTÉKELÉS6.1. Felügyeleti rendszerA javaslat előírja az engedélyezett mobil műholdas rendszer-üzemeltetőknek a tagállamok illetékes hatóságai általi rendszeres ellenőrzését, hogy megfelelnek-e az engedélyezésekben meghatározott feltételeknek, beleértve a teljes körű operációs rendszerek irányába tett előrelépéseket. Az ellenőrzések eredményeként összegyűjtött információkat a Bizottságnak nyújtják be.6.2. Értékelés6.2.1. Előzetes értékelésNem kell alkalmazni.6.2.2. Az időközi/utólagos értékelés nyomán hozott intézkedések (hasonló, korábbi tapasztalatok tanulsága)Nem kell alkalmazni.6.2.3. A jövőbe ni értékeléek feltételei és gyakoriságaÉrtékelésre a terv szerint a mobil műholdas rendszer-üzemeltetők kiválasztásának és engedélyezésének befejezését követően kerül sor.7. Csalás elleni intézkedésekA Bizottság a külső szakértők kijelölése során átlátható eljárásokat alkalmaz.8. A FORRÁSOK RÉSZLETEZÉSE8.1. A javaslat célkitűzéseinek pénzügyi költségeiA pénzügyi költségeket öt, kétszer ötnapos időszakban Brüsszelben dolgozó, Bizottság által kiválasztott szakértőt tartalmaző választótestület foglalkoztatása figyelembevételével számították (az utazási költségtérítés 520 euró szakértőként és időszakonként, napi díj szakértőnként 200 euró és a szakértői díj szakértőnként napi 700 euró).Kötelezettségvállalási előirányzatok millió euróban (három tizedesjegyig)2008. év | 2009. év | 2010. év | 2011. év | 2012. év | 2013. év |Tisztviselők vagy ideiglenes alkalmazottak[20] (09 01 01) | A*/adminisztrátor | 1 | - | - | - | - | - |B*,C*/asszisztens | 1 | - | - | - | - | - |A 09 01 02 jogcímcsoportból finanszírozott állomány[21] | - | - | - | - | - | - |A 09 01 04/05 jogcímcsoportból finanszírozott állomány[22] | - | - | - | - | - | - |ÖSSZESEN | 2 | - | - | - | - | - |8.2.2. A fellépés keretében felmerülő feladatok leírásaA mobil műholdas rendszer-üzemeltetők kiválasztási folyamata során titkársági, elemzési, szövegezési és más segítség nyújtása.8.2.3. A – jogszabályban meghatározott – állomány eredete( A cserére vagy meghosszabbításra kerülő program irányításához jelenleg hozzárendelt álláshelyek( Az n. évi politikai stratégia/előzetes költségvetés-tervezet keretében már hozzárendelt álláshelyek( A következő éves politikai stratégia/előzetes költségvetés-tervezet eljárásának keretében igénylendő álláshelyek( Az érintett szolgálaton belül meglévő állomány felhasználásával átcsoportosítandó álláshelyek (belső áthelyezés)( Az n. évben szükséges, de az éves politikai stratégiában/előzetes költségvetés-tervezetben az adott évre nem előirányozott álláshelyek8.2.4. A referenciaösszegbe beletartozó egyéb igazgatási kiadások ( 09 01 04/05. – Igazgatási kiadások )Az egyéb igazgatási kiadásokat a hírközlési bizottság vagy a hírközlési bizottság által megbízott munkacsoport négy (egyenként egynapos) ülése figyelembevételével számították (feltéve, hogy az utazási költségtérítés ülésenként körülbelül 16 000 euróba kerül).millió EUR (három tizedesjegyig)Költségvetési tétel 090201: Az elektronikus hírközlés területére vonatkozó közösségi politika meghatározása és végrehajtása | 2008. év | 2009. év | 2010. év | 2011. év | 2012. év | 2013. év és később | ÖSSZESEN |Egyéb technikai és igazgatási segítségnyújtás | - | - | - | - | - | - | - |- belső | 0,064 | - | - | - | - | - | 0,064 |- külső | - | - | - | - | - | - | - |Teljes technikai és igazgatási segítségnyújtás | 0,064 | - | - | - | - | - | 0,064 |8.2.5. A referenciaösszegbe nem beletartozó személyi és kapcsolódó költségekmillió EUR (három tizedesjegyig)A személyi állomány fajtája | 2008. év | 2009. év | 2010. év | 2011. év | 2012. év | 2013. év és később |Tisztviselők és ideiglenes alkalmazottak (09 01 01) | 0,234 | - | - | - | - | - |A 09 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (adja meg a költségvetési tételt) | - | - | - | - | - | - |Személyi és kapcsolódó – a referenciaösszegbe NEM tartozó – költségek összesen | 0,234 | - | - | - | - | - |8.2.6. A referenciaösszegbe nem beletartozó egyéb igazgatási kiadásokAz egyéb igazgatási kiadásokat a hírközlési bizottság vagy a hírközlési bizottság által megbízott munkacsoport négy (egyenként egynapos) ülése figyelembevételével számították (feltéve, hogy az ebéd ülésenként körülbelül 500 euróba kerül).millió EUR (három tizedesjegyig) |2008. év | 2009. év | 2010. év | 2011. év | 2012. év | 2013. év és később | ÖSSZESEN |09 01 02 11 01 – Kiküldetések | - | - | - | - | - | - | - |09 01 02 11 02 – Ülések és konferenciák | - | - | - | - | - | - | - |09 01 02 11 03 – Bizottságok[24] – Hírközlési bizottság | 0,002 | - | - | - | - | - | 0,002 |09 01 02 11 04 - Tanulmányok és konzultációk | - | - | - | - | - | - | - |09 01 02 11 05 – Információs rendszerek | - | - | - | - | - | - | - |2 Egyéb irányítási kiadások összesen (09 01 02 11) | 0,002 | - | - | - | - | - | 0,002 |3 Egyéb igazgatási jellegű kiadások (a költségvetési tétel megadása mellett) | - | - | - | - | - | - | - |A személyi és kapcsolódó költségeken kívüli – a referenciaösszegbe NEM tartozó – igazgatási kiadások összesen | 0,002 | - | - | - | - | - | 0,002 |[1] HL C …, …, …. o.[2] HL C …, …, …. o.[3] HL C …, …, …. o.[4] HL C …, …, …. o.[5] 15. pont.[6] COM(2007) 212.[7] HL L 108., 2002.4.24., 33. o. A 717/2007/EK rendelettel (HL L 171., 2007.6.29., 32. o.) módosított irányelv.[8] COM(2005) 229, A Bizottság közleménye a Tanácsnak, az Európai Parlamentnek, az Európai Gazdasági és Szociális Bizottságnak és a Régiók Bizottságának - “i2010: európai információs társadalom a növekedésért és a foglalkoztatásért”, 2005.6.1.[9] HL L 43., 2007.2.15., 32. o.[10] HL L 108, 2002.4.24., 1. o.[11] HL L 108, 2002.4.24., 21. o.[12] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat[13] Differenciált előirányzatok[14] Olyan kiadások, amelyek nem tartoznak az érintett xx cím xx 01. alcíme alá.[15] A(z) xx cím xx 01 04. jogcímcsoport alá tartozó kiadások.[16] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások.[17] Lásd az intézményközi megállapodás 19. és 24. pontját.[18] Szükség esetén, ha a fellépés időtartama a hat évnél hosszabb, a táblázat további oszlopokkal bővíthető.[19] Az 5.3. szakaszban leírtak szerint.[20] Amelynek költségét NEM fedezi a referenciaösszeg[21] Amelynek költségét NEM fedezi a refereciaösszeg.[22] Amelynek költségét tartalmazza a referenciaösszeg.[23] Hivatkozni kell az érintett végrehajtó hivatal(ok)ra vonatkozó pénzügyi kimutatásra.[24] Nevezze meg a bizottság fajtáját és a csoportot, amelyhez tartozik.